1976-ban, a Ceaușescu-diktatúra idején Kolozsvárról áttelepült Izraelbe. Az 1989-es romániai forradalom után Kolozsvárt adta közre köteteit. "Csendes számadás" (Kolozsvár, 1999) című kötetében erdélyi magyar nyelvű lapokban 1976-ig megjelent zenei írásait gyűjtötte össze; "Quo vadis, Terra Sancta" (Kolozsvár, 2000) című kötete önvallomás arról, hogyan fogadta a Szentföld a már 23 éves egyetemi karrierrel, jelentős zeneszerzői és zenetudományi múlttal rendelkező 45 éves férfit. Később az izraeli Új Keletben publikált zenei írásaiból adott közre válogatást "Szentföld zenéje" címen (Bukarest, 2004).